Kääpiösinisilmä

Kääpiösinisilmä (Scaturiginichthys vermeilipinnis) on sinisilmien (Pseudomugilidae) heimoon kuuluva äärimmäisen uhanalainen kalalaji.

Kääpiösinisilmä on Australian pienikokoisin makean veden kalalaji, se jää 28 millimetriä pitkäksi. Kalan vartalo on läpikuultava, hopean- tai kullanhohtoinen, läpikuultava ja tummenee selkää kohti. Silmät ovat hopeansiniset ja niiden läpi kulkee pystysuora tumma viiva. Aikuisen koiraan evissä on punainen reunus, naaraan ja poikasten evät ovat värittömät tai kellertävät. 

Kääpiösinisilmä on kotoperäinen laji Australian Edgbastonin alueen matalissa lähdevesilammikoissa, noin 100 kilometriä Brisbanesta pohjoiseen. Tällä alueella sen kanssa kilpailee vieraslaji täplämoskiittokala (Gambusia holbrooki). Alueella laiduntava karja ja villiintyneet kotieläimet juovat lammikoista ja sotkevat niitä samalla. Lammikoiden vettä on koetettu myös ohjata karjan juottoaltaisiin. Paikallinen luonnonsuojelujärjestö on ostanut osana lammikkoalueesta ja rakentanut aitoja pitämään karjaa loitolla.

Lähteet 

Hopeakylkikalat
Uhanalaiset kalat
Äärimmäisen uhanalaiset lajit